ÅRS RAPPORT FOR HOLLA SKYTTERLAG 2002
Se også medlemmenes sportslige prestasjoner 2002
Styrets beretning.
Styret har i år bestått av følgende medlemmer.
	Formann:			Nils Kristian Glahus
	Kasserer:			Svein Reidar Karlsen
	Sekretær:			John Gary Tofsland
	Styremedlemmer:		Jan Erik Bjerklund
Einar Borgen Lieng
	
 Varamann til styre:		Sven Ove Bjerklund		
 Ungdomsutvalget :		Ole Albert Juliussen		

Det er avholdt 7 styremøter i løpet av året. Ifølge årsmeldinga til samlaget, er medlemstallet klassevis fordelt slik, årets tall i parentes:
	2003		2002			2003		2002
Klasse 5:  1 		( 4 )		Klasse J :    10		( 4)	
Klasse 4:  4 		( 3 )		Klasse ER:  5		( 12 )	
Klasse 3:  6		( 5 )		Klasse R:     0	 	( 0 )	
Klasse 2. 14		( 13 )		Klasse V55: 5	 	( 5 )	
Klasse 1: 145		(144)		Klasse V65: 1	 	( 1 )	
					Klasse V73. 3	 	( 3 )	

Sum Instruksjonsskyttere i  2002 : 19							

Antall avfyrte skudd: 		8500 stk.	 2001 ble det avfyrt 27700 stk. 
Subsidier til ammunisjon: 	Kr.5475,-	 2001 ble det utbetalt Kr.13319,- 
Subsidier til piper: 1stk.	Kr. 1000,-	 2001 ble det utbetalt Kr.2000,- 

Antall innmeldte medlemmer: 259 		
Antall betalende medlemmer i 2002: 116 

Egne stevner / aktiviteter i 2002.
Lagmesterskap 15M ble ikke arrangert i år.
Vårt åpne feltstevne ble ikke arrangert i år på grunn av at vi isteden arrangerte samlagstevnet for Grenland Skyttersamlag. Vinner og samlagsmester ble vår egen Audun Borgen med 40 treff etter en tøff omskyting med lagkamerat Øyvind Bjerklund og Per Kristian Aas fra Lunde. Antall deltakere var 81 stk
Lagmesterskap felt ble i år vunnet av Tom Erik Glahus med 30/16  Respittpokalen ble vunnet av Tom Erik Glahus med 30/16  (0 p. i respitt). Det var ingen deltagere i rekrutteringsklassene.
”Kanaltreffen” vårt åpne banestevne ble vunnet av Halvor Eika fra Bø med 345 poeng. Antall deltagere var 177 skyttere.
Lagmesterskap bane ble vunnet av Øyvind Bjerklund med 334 poeng. Respittpokalen ble vunnet av Øyvind Bjerklund med 334 poeng  (0 poeng i respitt.) Det var ingen deltagere i rekrutteringsklassene.
Det har også i år vert en laber sesong for laget, flere av våre unge skyttere begynner på skole og får seg jobber utenfor distriktet og landet. Vi har heller ikke greid å skaffa oss noen nye rekrutter i året som er gått, og det kan bli noe vanskelig fremmover også i og med at vi har måtte forlate vår miniatyrbane i år. Vi ble tilbudt å kjøpe lokalet, men laget så seg ikke i stand til det på grunn av for høy pris.
Laget har i år gått til innkjøp av  elektroniske skiver på banen, oppsetting av utstyret er i full gang. Det vil bli 10 skiver på 300 m og 3 skiver på 100 m. Pris for elektronikken kr.277.264,-
Vi har tatt opp lån i Holla Sparebank pålydende kr.150.000,- nedbetalingstid over 10 år. Laget har i den forbindelse måtte registrere seg i Brønnøysund registeret.

Så nå gleder vi oss til å arrangere vårt første bane stevne som vil bli ”Kanaltreffen” i juni neste år. 
I forbindelse til Holla Sparebank sitt 125 års jubileum arrangerte vi natursti rundt om i området ved skytterbanen 17 august. Det møtte frem mange barn med foreldre og opplegget fikk bare gode tilbakemeldinger. Banken satte stor pris på jobben laget gjorde og i den forbindelse motokk vi kr.12.500,- 
Vi har en del dugnader i laget for å skaffe penger til driften av laget, i den forbindelse må vi igjen minne medlemmene på at det er veldig viktig at en stiller opp, dette er noe vi må tenke på alle sammen, skal vi ha noen penger å drive for. Det er også en del medlemmer som ikke betaler medlemskontingenten, det er  lite penger å snakke om for den enkelte, men mange penger for laget samlet.

For styret i Holla Skytterlag.
John Gary Tofsland